# Dune (משחק מחשב)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Dune 2 - The Building Of A Dynasty
מפתח: | ווסטווד סטודיו
מפיץ: | וירג'ין
תאריך הוצאה: | 1992
סיווג: | אסטרטגיה בזמן אמת
מצבי משחק: | יחיד
דירוג גיל: | ?
פלטפורמות: | מחשב אישי

Dune הינו שם של סדרת משחקי מחשב מסוג מדע בדיוני, המבוססים על הספר "חולית" (Dune) של פרנק הרברט.

המשחק הראשון בסדרה, שנקרא בפשטות "Dune", היה משחק הרפתקה במקורו המבוסס על סדרת הספרים. במשחק זה נדרש פול אטריאדס לרכוש את אמונם של הדררים על מנת להשתלט על הכוכב חולית ולנצח את בית הארקונן. פול אטריאדס צריך לגלות את סודות הארמון ולגייס שבטים כדי לקצור את החומר ממנו מפיקים את הסם וכמו כן לגייס ולאמן שבטים למלחמה עד התבוסה הסופית של אויביו.

המשחק השני, "Dune2", שיצא בשנת 1992, היווה את אחד מאבות משחקי האסטרטגיה בזמן-אמת כפי שהם נראים כיום, גם מבחינת הגרפיקה החדשנית והמתקדמת יחסית לתקופה שהוא הציג וגם מבחינת אופן השליטה וההתפתחות במשחק. אלמנטים אלו זיכו את המשחק לפופולריות רבה. במשחק זה יש לכל צד נשק ייחודי שאין לצדדים האחרים וניתן לשחק בכל צד שהוא לא רק בצד הטובים.

במהלך השנים הוציאה החברה המפתחת המקורית, Westwood, משחקים נוספים בסדרת משחקי Dune שזכו להצלחה מועטה בלבד - מאחר שלא הציעו שום חידושים. עם זאת, סדרת Command and Conquer של החברה, שהייתה דומה באופיה ל-Dune, זכתה להצלחה עצומה.

במשחקים אלו היה בית שלישי בשם "אוֹרדוֹס" שלא הופיע בסדרת הספרים מאת פרנק הרברט, שמקורו היה ב"אנציקלופדיה של חולית". האנציקלופדיה של חולית, אשר נכתבה על ידי חברו הטוב של פרנק הרברט, ד"ר לספרות ויליס מקנאלי (Willis E. McNelly), יצאה לאור בשנת 1984 במהדורה מוגבלת ומאז ועד היום, הספר טרם יצא במהדורה חדשה.

באנציקלופדיה הובאו השלמות ופירוטים מפירוטים שונים אודות היקום של חולית, ובין היתר, הובא פירוט של כל המערכת הפיאודלית עליה מתבססת האימפריה האנושית ביקום של חולית. בתוך המערכת הפיאודלית הובאו פרטי וסמלי הבתים השונים של ה"לנדסראד" - אותה חלוקה של בתי אצולה השולטים ביקום המוכר. אנשי WESTWOOD החליטו לבחור ולהוסיף את "בית אורדוס" מתוך רשימת הבתים המפורטת באנציקלופדיה, אולם הם לא היו מרוצים מהסמל המייצג של הבית, והשתמשו בסמל מייצג של בית אחר (בית וולאך - הנחש המתפתל סביב ספר) - ובמשחק המחשב זהו סמלו של בית אורדוס.

## [עריכה] משחקים נוספים בסדרה

- DUNE 1 - משחק קווסט עלילתי.
- DUNE 2 : The Building of a Dynasty - משחק אסטרטגיה בזמן אמת, בו 3 צבאות החמושים בטנקים מסוגים שונים נלחמים על כיבוש אראקיס, בונים בסיסים וצבאות ועוסקים בכרייה נמרצת של הסם.
- DUNE 2000 - משחק מחווה ל DUNE 2, מבוסס על היחידות של המשחק המקורי אך בעל עיצוב גרפי שונה וממשק שזהה לחלוטין לזה של Red Alert.
- DUNE 3 - Emperor: Battle for Dune - משחק אסטרטגיה בזמן אמת שהציע גרפיקה תלת-ממדית ומגוון חדש של יחידות. למרות החידוש והעיצוב הגרפי שנחשב יפה, הגרפיקה התלת ממדית הכבידה מאוד על משאבי המערכת וגרמה לסרבול במשחק.

## [עריכה] קישורים חיצוניים

- חולית 1 - סיקור ופרטים נוספים בעברית, מתוך "מסע אל העבר"
- חולית 2 - סיקור ופרטים נוספים בעברית, מתוך "מסע אל העבר"

מקור: http://he.wikipedia.org../../../d/u/n/Dune_%28%D7%9E%D7%A9%D7%97%D7%A7_%D7%9E%D7%97%D7%A9%D7%91%29.html

קטגוריה: משחקי אסטרטגיה ממוחשבים (זמן אמת)

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Nederlands
- Русский
- Svenska
- 中文